open-index/open-wikipedia-markdown huggingface dataset:
გეორგიოს კარაგუნისი

**გეორგიოს კარაგუნისი** ( დ. 6 მარტი, 1977, პირგოსი)— ბერძენი ფეხბურთელი, საბერძნეთის ეროვნული ნაკრების კაპიტანი 2009-2014 წლებში, ევროპის ჩემპიონი. საბერძნეთის ნაკრების შემადგენლობაში მას ყველაზე მეტი მატჩი აქვს ჩატარებული. გამოირჩეოდა შორეული და საჯარიმო დარტყმებით. კარიერის მანძილზე თამაშობდა სხვადასხვა კლუბებში: „პანათინაიკოსში“, „ინტერში“, „ბენფიკასა“ და „ფულემში“.

## სანაკრებო კარიერა 
15 წლის ასაკიდან ის საბერძნეთის ახალგაზრდულ ნაკრებში თამაშობდა, სადაც 111 მატჩი ითამაშა. 1998 წელს საბერძნეთის 21 წლამდე ფეხბურთელთა ნაკრებთან ერთად მოიპოვა ევროპის ჩემპიონატის ვერცხლის მედლები.

კარაგუნისის დებიუტი ნაკრებში შედგა 1999 წლის აგვისტოში სალვადორის ნაკრების წინააღმდეგ ამხანაგურ მატჩში. მონაწილეობა მიიღო ევროპის 2004 წლის ჩემპიონატზე, სადაც გაიტანა ჩემპიონატის პირველი გოლი პორტუგალიის კარში. მატჩი საბერძნეთმა 2-1 მოიგო, იმ წელს კი კარაგუნისი ნაკრებთან ერთად ევროპის ჩემპიონი გახდა. მონაწილეობა მიიღო 2005წლის კონფედერაციის თასზე, ევროპის 2008 და 2012 წლების გათამაშებებში. ამ ჩემპიონატზე კარაგუნისმა გაიტანა გადამწყვეტი გოლი გადამწყვეტ მატჩში რუსეთის წინააღმდეგ, რითაც საკუთარი გუნდი ტურნირის მეოთხედფინალში გაიყვანა. ასევე მონაწილეობდა 2010 და 2014 წლების მუნდიალებზე.

კარაგუნისს 15 წლიანი სანაკრებო კარიერა ჰქონდა და მას საბერძნეთის ნაკრების მაისურით ყველაზე მეტი, 139 მატჩი აქვს ჩატარებული.

## რესურსები ინტერნეტში 
*
*Fulham F.C. profile
*Elitefootball profile
*

კატეგორია:დაბადებული 1977
კატეგორია:ბერძენი ფეხბურთელები
კატეგორია:პანათინაიკოსის ფეხბურთელები
კატეგორია:მილანის ინტერის ფეხბურთელები
კატეგორია:ლისაბონის ბენფიკას ფეხბურთელები
კატეგორია:ფულემის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 6 მარტი
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
გაშამ ნაჯაფზადე

**გაშამ ნაჯაფზადე** (დ. 1 აპრილი, 1959) — აზერბაიჯანელი პოეტი. დაიბადა აზერბაიჯანის რესპუბლიკის იმიშლის რაიონში.

1981 წელს დაამთავრა პედაგოგიური უნივერსიტეტის ლიტერატურული განყოფილება.1997 წელს მიღებული იქნა აზერბაიჯანის მწერალთა კავშირის წევრად.
დიდი ხნის მანძილზე მუშაოდა ქ.ბაქოში და ქ. იმიშლიში ლიტერატურის მასწავლებლად.

მუშაობდა გაზეთ „მედენიეთის“ (კულტურა) პასუხისმგებელ მდივნად.

ამჟამად არის აზერბაიჯანის მწერალთა კავშირის მმართველი ჯგუფის წევრი, აზერბაიჯანის მწერალთა კავშირთან არსებული ჟურნალ „ აზერბაიჯანის" პოეზიის განყოფილების გამგე და ხელმძღვანელობს საბავშვო ლიტერატურის სექციას. არის ეროვნული ტელე–რადიო საბჭოს ექსპერტთა ჯგუფის წევრი, უნივერსიტეტ „თავაჰქურ"ში მუშაობს უფროსი მასწავლებლის თანამდებობაზე,

2007 წელს ჰოლანდიაში მიწვეული იყო როტერდამის საერთაშორისო პოეზიის ფესტივალზე – Poetry International– ზე .2006 წელს თოფიგ მაჰმუდოვის ,2008 წელს კი რასულ რზას პრემიებით იქნა დაჯილდოებული.მისი ლექსები თარგმნილია 20–ზე მეტ ენაზე – უზბეკურ,ინგლისურ, თურქულ, ქართულ, რუსულ, გერმანულ, ესპანურ, სპარსულ, ყირგიზურ, პოლონურ და სხ. ენებზე. დღემდე გამოცემული აქვს 22 წიგნი, მათგან 5 გამოცემულია უცხოეთში.
ჰყავს ორი ვაჟი და ერთი ქალიშვილი. 

## ბიბლიოგრაფია
* „სიყვარულის დასასრულზე ნუ მეტყივთ რამეს" ქ.ბქო , მწერალ -1986
* " მძინარე ზღვის სურათი" ბაქო, განჯლიქ–1990
* „ ქალი ტალღის გვერდით" ბაქო, გოითურქი–1994
* „მომღიმარე ხე" ბაქო, გოითურქი–1995
* „ჩემი ლექსის ბედი" ბაქო, გოითურქი–1995
* " მინდა ახლიდან შევიყვარო" ბაქო, გოითურქი–1996
* „ ყვითელი სიმი"ბაქო, გოითურქი–1997
* " შენ რომ მახსენდები" ბაქო, კანონის –1997
* „ჩემკენ" ბაქო, აზერნაშრი –1998
* " ჩემი ბედისწერის შესწორება" ბაქო აზერნაშრი–2001
* "და სხვა" ბაქო, ნურლან –2004
* „ჰუსეინბელე მირალამოვის ლიტერატურული სამართალი" ბაქო, შამი–2005
* " The Eveninq Storues" ,საღამოს მოთხრობები) ინგლისურ ენაზე ,ბაქო, შამის–2007
* " Prebrasheniye" ( გადაქცევა ) რუს.ენა.ბაქო,არაზ–2007
* " Envordinq"( გაერთიანება) ჰოლანდიურად . ჰოლანდია–2007
* Sketces of prison (საპატიმროს ეტიუდები) ინგ. ენაზე,ჰოლანდია–2007
* „ქალის სიკვდილი" ბაქო ,ვექტორ– 2008
* " ბრძოლა, ტუფლები,სიკვდილი" ანკარა,ბენგუ–2008
* " მკვდრები დაგვცინიან" თეირანი–2008
* "შვილო კარი გააღე,კარებზე ქარი კვდება" შირვანაშრი–2009
* "თითების კოცნა" მპარმულ ენაზე ,თეირანი -2009
* " ლექსში მცხოვრები კაცი" ესსე, სტატიები, ბაქო–2010

## რესურსები ინტერნეტში
*

კატეგორია:დაბადებული 1959
კატეგორია:აზერბაიჯანელი მწერლები
კატეგორია:მწერლები ანბანის მიხედვით
რქაულა

მინი|რქაულა 
**რქაულა** — მკვრივი, წვრილმარცვლოვანი მეტამორფული ქანი, რომელიც წარმოიქმნება ინტრუზიული ქანების ზემოქმედებით გვერდით ქანზე. მეტამორფიზებული ქანის საწყისი შედგენილობის მიხედვით რქაულებში წარმოიქმნება სხვადასხვა მინერალები. მაგ., თიხების გარდაქმნის შედეგად წარმოქმნილ რქაულებში გვხვდება ანდალუზიტი, კორდიერიტი, სილიმანიტი, გრანატები, ბიოტიტი და მინდვრის შპატი; ბაზალტებისა და მათი ტუფების, აგრეთვე გრაუვაკების გარდაქმნისას — პიროქსენები, რქატყუარა, ფუძე პლაგიოკლაზები და სხვ. რქაულას უწოდებენ აგრეთვე თიხისა და რკინის ჰიდროჟანგეულების შემცველ კაჟიან ქანს. 

შეფერილობა განსხვავებულია. ჭარბობს მონაცისფრო, მოთეთრო, მოყვითალო, მომწვანო და მოშავო ფერები. რქაულების მნიშვნელოვანი გამოსავლები არსებობს: რუსეთში, ნორვეგიაში, შვედეთში, აშშ-ში, კანადასა და სამხრეთ აფრიკის რესპუბლიკაში. 

## რესურსები ინტერნეტში
## ლიტერატურა
## სქოლიო
კატეგორია:მეტამორფული ქანები
მინდვრის შპატები

**მინდვრის შპატი** — ქანთმაშენ მინერალთა ყველაზე მეტად გავრცელებული ჯგუფი. შეადგენს დედამიწის ქერქისა და მთვარის ქანების 50%-ზე მეტს, შედის მეტეორიტების შედგენილობაშიც. მათ შორის ძირითადად K, Na, Ca ალუმინსილიკატებია და წარმოადგენს Na AlSi3O8 — КAlSi3O8 — Са Al2Si2O8, სამმაგი სისტემის მყარი ხსნარების სერიას, რომელშიც გამოიყოფა ორი რიგი: ტუტე ანუ კალიუმნატრიუმისა (მაგ., ანორთოკლაზი, მიკროკლინი, ორთოკლაზი) და პლაგიოკლაზები. მინდვრის შპატების სტრუქტურის საფუძველია [(Si, Ai) O4]-ის ტეტრაედრებისაგან აგებული სამგანზომილებიანი კარკასი, რომლის დიდ სიცარიელეებში თავსდება კატიონები. ხშირად მცირე რაოდენობით შეიცავს Ba, Sr, Pb, Fe, Li, Rb, Cs და სხვა ელემენტთა მინარევებსაც. 

ქიმიურად სუფთა მინდვრის შპატები უფერულია, ფერს (მოწითალო, მომწვანო, ნაცრისფერი, შავი და სხვ.) აძლევს მინარევები. გვხვდება კარგად განვითარებული პრიზმული კრისტალების სახით. აქვს სრულყოფილი ტკეჩადობა ორი მიმართულებით. სიმაგრე მინერალოგიური სკალით 6-6,5. სიმკვრივე 2500-2800 კგ/მ³.

მინდვრის შპატები წარმოადგენს მაგმური ქანების პეტროგრაფიული კლასიფიკაციის საფუძველს. დიდი გამოყენება აქვს კერამიკის, ფაიფურისა და მინის წარმოებაში. მინდვრისშპატიანი ქანი — ლაბრადორიტი ძვირფასი შესამოსი მასალაა. მინდვრის შპატების ზოგიერთი სახესხვაობა (ამაზონიტი, მთვარის ქვა) სანახელავო ქვაა. 

## იხილეთ აგრეთვე
* მინერალების სია

## რესურსები ინტერნეტში
## ლიტერატურა
კატეგორია:მინდვრის შპატები
კატეგორია:ტექტოსილიკატები
კატეგორია:ტრიკლინური მინერალები
კატეგორია:მონოკლინური მინერალები
გეოსინკლინი

**გეოსინკლინი** (ბერძნ. gē — მიწა, დედამიწა და სინკლინი) — დედამიწის ქერქის გრძელი, შედარებით ვიწრო და ღრმა ხაზობრივი როფი, რომლის ფარგლებში მძლავრი ნალექდაგროვება მიმდინარეობს. გეოსინკლინის ადგილას ინვერსიის პროცესში წარმოიქმნება ნაოჭა მთათა სისტემა. 

არსებითად, გეოსინკლინი XIX საუკუნის ბოლოსა და XX საუკუნის დასაწყისში შემუშავებულ, ოროგენის ამხსნელ გეოლოგიურ კონცეფციას წარმოადგენს, რომელიც ფილების ტექტონიკის თეორიის შექმნამდე იყო გაბატონებული. გეოსინკლინი აღიწერებოდა, როგორც დედამიწის ქერქში არსებული ვეებერთელა ამოზნექილი ნაოჭი და თანმხლები ჩაზნექილი ნაოჭი, — გეოანტიკლინი, რომელიც წინ უძღოდა ოროგენული დეფორმაციის კულმინაციის ფაზას. გეოსინკლინური კონცეფცია პირველად შეიმუშავეს ამერიკელმა გეოლოგებმა ჯეიმზ ჰოლმა და ჯეიმზ დენამ XIX საუკუნის შუა ხანებში აპალაჩების კლასიკური შესწავლის დროს. 

ჯეიმზ ჰოლი გეოსინკლინის წარმოქმნას უკავშირებდა დაგროვებული ნალექების სიმძიმით დაძირვას. დენა ფიქრობდა, რომ გეოსინკლინის წარმოშობა კონტინენტური და ოკეანური უბნების ურთიერთმოქმედებით გამოწვეული კონტინენტის კიდეებზე დედამიწის ქერქის ტანგენციალური შეკუმშვის შედეგია. შემდგომში გეოსინკლინი ესმოდათ, როგორც ძლიერ მობილური უბანი, მნიშვნელოვანი დანაწევრებულობითა და ლითოსფეროს მომატებული შეღწევადობით, რომელსაც თავისი განვითარების ადრეულ ეტაპზე ახასიათებდა ინტენსიური დაძირვა და მძლავრი ნალექდაგროვება, ხოლო ბოლო ეტაპზე — აზევება, ნაოჭა-შეცოცებითი დეფორმაცია და მეტამორფიზმი. მიიჩნეოდა, რომ გეოსინკლინის ადგილას მთაგრეხილებისა და ნაოჭების წარმოქმნა მიმდინარეობს დედამიწის კონტრაქციით გამოწვეული გვერდითი წნევის შედეგად, რომ მთათწარმოშობის სტადიის შემდეგ, გეოსინკლინი ისპობა და ხდება დედამიწის ქერქის კონსოლიდირებული უბნების წაზრდა. 

გუსტავ ემილ ოგმა განავითარა გეოსინკლინური კონცეფცია და მისი წყალობით იგი ევროპაში გავრცელდა 1900 წელს. თავისი დროის წამყვანი გეოლოგი ედუარდ ზიუსი გმობდა გეოსინკლინურ კონცეფციას, ხოლო 1909 წელს არგუმენტირებულად ეწინააღმდეგებოდა მოძველებულ თეორიებთან კავშირის გამო მის გამოყენებას. ამან ხელი ვერ შეუშალა ლეოპოლდ კობერსა და ჰანს შტილეს XX საუკუნის პირველ ნახევარში განევითარებინათ
კონცეფია და ემუშავათ დედამიწის კონტრაქციაზე. ანდრია არხანგელსკიმ, ნიკოლოზ შატსკიმ, მიხეილ მურატოვმა, ვიქტორ ხაინმა და სხვებმა განავითარეს მოძღვრება გეოსინკლინზე. მათვე შემოიღეს ტერმინები გეოსინკლინური არე, გეოსინკლინური სარტყელი, გეოსინკლინური სისტემა, ინტრაგეოანტიკლინი, ინტრაგეოსინკლინი.

საქართველოს მეცნიერებათა აკადემიის აკადემიკოსი ალექსანდრე ჯანელიძე აღნიშნავდა, რომ „გეოსინკლინები ქედების აკვანია“.

გეოსინკლინებში დანალექი ქანების სიმძლავრე 15 კმ-მდეა, რომელთა სიმძიმისგან ფსკერის თანდათანობითი დაძირვის ჰიპოთეზა ოგმა წარმოადგინა. გეოსინკლინურ ნაოჭა მთიანეთებს მიეკუთვნება ურალის, საიანების, ბაიკალის, კამჩატკის, სახალინის, პირენეების, აპენინების, ბალკანეთის, ალპების, კარპატების, ყირიმის, კავკასიონის, ტიან-შანის, ჰიმალაის, ანდების, კორდილიერების მთები. უძველესი დანაოჭება კალედონური დანაოჭების სახელწოდებითაა ცნობილი (სილურული სისტემა), უფრო გვიან (დევონ-კარბონი) ჰერცინულ დანაოჭებას ჰქონდა ადგილი, ხოლო მესამე — ალპური, რომელიც ტრიასულ-ცარცულსა და მესამეულში დაიწყო, დღესაც არ დამთავრებულა.

## სქოლიო
კატეგორია:მოძველებული გეოლოგიური თეორიები
მსოფლიო საფეხბურთო ჩემპიონატი 2006: კვალიფიკაცია (აფრიკა)

**2006 წლის მსოფლიო ჩემპიონატის შესარჩევი ეტაპი აფრიკაში** — შესარჩევი ეტაპი აფრიკის ქვეყნებს შორის მსოფლიო საფეხბურთო ჩემპიონატი 2006-ის საგზურისათვის. შესარჩევ ეტაპში მონაწილეობა 51 ქვეყანამ მიიღო (ჯიბუტი და კომორი მონაწილეობას არ იღებდნენ). აფრიკის ქვეყნებიდან მსოფლიო ჩემპიონატზე მხოლოდ 5 ქვეყანა გავიდა.

შესარჩევი ეტაპი 2 რაუნდად ჩატარდა:
* პირველ ეტაპი: 9 ქვეყანა ფინალურ ეტაპზე ავტომატურად მოხვდა – 5  მსოფლიო საფეხბურთო ჩემპიონატი 2002-ში მონაწილეობისათვის (, , , და ) და 4 ფიფას მაღალი რეიტინგის გამო (, 20px კოტ-დ’ივუარი,  და ).
*ფინალური ეტაპი: 30 ქვეყანა გაიყო 5 ჯგუფად, თითოში 6 ნაკრები. თითოეულმა ნაკრებმა ითამაშა ორი თამაში (ერთი შინ და ერთი სტუმრად). ჯგუფის გამარჯვებულებმა მოიპოვეს მსოფლიო საფეხბურთო ჩემპიონატი 2006-ის საგზურები.

## პირველი ეტაპი
 გავიდა ფინალურ ეტაპზე საერთო ანგარიშით 4-1.
----

 გავიდა ფინალურ ეტაპზე საერთო ანგარიშით 4-3.
----

 გავიდა ფინალურ ეტაპზე საერთო ანგარიშით 5-1.
----

 გავიდა ფინალურ ეტაპზე საერთო ანგარიშით 4-1.
----

 გავიდა ფინალურ ეტაპზე საერთო ანგარიშით 2-1.
----

 გავიდა ფინალურ ეტაპზე საერთო ანგარიშით 9-0.
----

 გავიდა ფინალურ ეტაპზე საერთო ანგარიშით 3-0.
----

 გავიდა ფინალურ ეტაპზე საერთო ანგარიშით 7-0.
----

 გავიდა ფინალურ ეტაპზე საერთო ანგარიშით 4-3.
----

 ფინალურ ეტაპზე გავიდა საერთო ანგარიშით 3-0.
----

 გადის ფინალურ ეტაპზე საერთო ანგარიშით 4-2.
----

 გავიდა ფინალურ ეტაპზე საერთო ანგარიშით 4-1.
----

 გავიდა ფინალურ ეტაპზე საერთო ანგარიშით 4-1.
----

 გავიდა ფინალურ ეტაპზე საერთო ანგარიშით 2-1.
----

ორი მატჩის ჯამში იყო ფრე (3-3), მაგრამ სტუმრად გატანილი გოლის გამო  გავიდა ფინალურ ეტაპზე.
----

 გავიდა ფინალურ ეტაპზე საერთო ანგარიშით 4-1
----

 გავიდა ფინალურ ეტაპზე საერთო ანგარიშით 3-1
----

 გავიდა ფინალურ ეტაპზე საერთო ანგარიშით 5-3
----

 გავიდა ფინალურ ეტაპზე საერთო ანგარიშით 3-2
----

 გავიდა ფინალურ ეტაპზე საერთო ანგარიშით 7-0
----
 მოიხსნა პირველი რაუნდიდან,  კი ავტომატურად ფინალურ ეტაპზე გადავიდა.

## ფინალური ეტაპი
## რესურსები ინტერნეტში
* შესარჩევი ტურის შედეგები

კატეგორია:ფეხბურთი
კატეგორია:2003 წელი ფეხბურთში
კატეგორია:2004 წელი ფეხბურთში
კატეგორია:2005 წელი ფეხბურთში
გერმანიის პოლიტიკური სისტემა

**გერმანიის პოლიტიკური სისტემა** შედგება სამი ძირითადი ბირთვისგან: პოლიტიკური ინსტიტუტები, პოლიტიკური გადაწყვეტილებების მიღების პროცესი და პოლიტიკური გადაწყვეტილებების შინაარსი.

გერმანიის პოლიტიკური ორგანიზაციული წყობა არის ფედერალური საპარლამენტო დემოკრატია. გერმანიას ასევე უწოდებენ პარტიული დემოკრატიის ქვეყანას, ვინაიდან ერთმანეთთან ძლიერ კონკურენციაში მდგომა პოლიტიკურ პარტიებს დიდი გავლენა აქვთ ქვეყნის ცხოვრებაზე. არჩევნები ტარდება პროპორციული სისტემით, მთავრობის ჩამოსაყალიბებლად საჭიროა კონკურენტი პარტიების მიერ კოალიციური მთავრობის შექმნა. გერმანიის პარლამენტი – ბუნდესტაგი ირჩევს ბუნდესკანცლერს, რომელიც განსაზღვრავს ქვეყნის შიდა და საგარეო პოლიტიკას ფედერალურ დონეზე (ე.წ. დირექტივების კომპეტენცია) და წარადგენს ბუნდესმინისტრების კანდიდატურებს. ფედერაციის (გერმ. Bund) ინსტიტუციები და კომპეტენციების გადანაწილება ფედერალურსა და ბუნდესლანდებს (ფედერალური მიწები) შორის რეგულირდება კონსტიტუციით (გერმ. ძირითადი კანონი, Grundgesetz). ძირითადი კანონის დაცვას ზედამხედველობს ფედერალური საკონსტიტუციო სასამართლო. გერმანია ევროპის კავშირის წევრია და თავისი უზენაესი წარმომადგენლობითი უფლებების ნაწილი გადაცემული აქვს სახელმწიფოთა ამ კავშირისათვის.

## რესურსები ინტერნეტში
* ფედერალური მთავრობის საიტი

კატეგორია:გერმანია
კატეგორია:გერმანიის პოლიტიკა
ქარაცინისნაირნი

**ქარაცინისნაირნი** () — თევზების ქვერიგი კობრისნაირთა რიგისა. აერთიანებს 1500-ზე მეტ სახეობას, რომლებიც ეკუთვნიან 6—7 (ზოგიერთი მკვლევრის მიხედვით 16) ოჯახს. მათი სხეულის სიგრძე მერყეობს 2,5 სმ-იდან 1,5 მ-მდე. გავრცელებული არიან ამერიკისა და აფრიკის ტროპიკულ მტკნარ წყლებში. ზოგი სახეობის თევზი ქვირითით მრავლდება, ზოგი კი ცოცხალდმშობია. მსხვილი თევზები რეწვის ობიექტებს წარმოადგენენ, წვრილ ფორმებს კი დეკორატიული მნიშვნელობა აქვს და აკვარიუმებში ამრავლებენ.

## ლიტერატურა 
კატეგორია:ქარაცინისნაირნი
კატეგორია:აფრიკის თევზები
ჩეხური სილეზია

მინი|*ჩეხური სილეზია* ჩეხეთის ტერიტორიაზე
**ჩეხური სილეზია** (; ; ) — ჩეხური მიწების და სილეზიის ისტორიული ნაწილი. ის მდებარეობს ჩეხეთის ჩრდილო-აღმოსავლეთ ნაწილში. ის მდებარეობს ძირითადად მორავია-სილეზიის და ოლომოუცის მხარეების ჩრდილოეთში. სხვა და სხვა დროს ის ასევე ცნობილი იყო ასევე როგორც: ავსტრიული სილეზია და სუდეტის რეგიონი.

## გეოგრაფია 
[მინი|[მორავია-სილეზიის ბესკიდი]]
ჩეხური სილეზია სამხრეთით ესაზღვრება მორავიას, პოლონეთს (პოლონური სილეზია) ჩრდილოეთით და სლოვაკეთს სამხრეთ-აღმოსავლეთით. მისი გეოგრეფიული ცენტრი არის ქალაქი ოსტრავა, ასევე მისი მნიშვნელოვანი ქალაქებია: ოპავა და ჩესკი-ტეშინი.

ჩეხური სილეზია მდებარეობს სუდეტების მთიანეთში და სამხრეთიდან ესაზღვრება კარპატები. ძირითადი მდინარეებია: ოდრა, ოპავა და ოლშე (რომელიც ქმნის საზღვარს პოლონეთსა და ჩეხეთს შორის).

## ისტორია 
ამ ტერიტორიაზე პირველი გერმანული დასახლებები შეიქმნა II საუკუნეში. დღეისთვის ჩეხეთის შემადგენლობაში მხოლოდ მცირე ნაწილი შედის იმ სილეზიის რომელიც 1742 წლამდე ეკუთვნოდა ბოჰემიის გვირგვინს და ჰაბსბურგების მონარქიას, როდესაც სილეზიური ომების დასრულების შემდეგ დაუთმეს პრუსიას. ამის შემდგომ ის გადაკეთდა ზემო და ქვეო სილეზიის საგრაფოდ, დედაქალაქით ოპრავაში. საგრაფო 1900 წლისთვის მოიცავდა 5,140 კმ²-ს და მოსახლეობას დაახლოებით 670,000 ადამიანს. 1918 წელს ყოფილი საგრაფო გახდა ახალი ქვეყნის ჩეხოსლოვაკიის ნაწილი. 1920 წელს ვარშავის ხელშეკრულებით ტეშინის სილეზია (ყოფილი საგრაფოს აღმოსავლეთი ნაწილი) გაიყო პოლონეთსა და ჩეხოსლოვაკიას შორის, ხოლო ხლუჩინის რეგიონი (საგრაფოს დასავლეთი ნაწილი) მთლიანად მოექცა ჩეხოსლოვაკიის შემადგენლობაში.

1938 წელს მიუნხენის ხელშეკრულებით ჩეხეთის სილეზიის უდიდესი ნაწილი მოექცა რაიხსგაუს (გერმანის იმპერიალისტური რუკა) შემადგენლობაში როგორც სუდეტის რეგიონი, ხოლო ზაოლზეს (ტეშინის სილეზიის ნაწილი) ოკუპაცია მოახდინა პოლონეთმა (შემდგომ წლებში მისი ოკუპაციაც გერმანიამ მოახდინა). 

ჩეხეთის სილეზიის მოსახლეობის უმეტესობა 1945 წლამდე გერმანულ ენოვანი იყო. მეორე მსოფლიო ომის შემდგომ ტერიტორიები ისევ დაუბრუნდა ჩეხოსლოვაკიას და განხორციელდა ეთნიკური გერმანელების დეპორტაცია.

## რესურსები ინტერნეტში 
* Ethnologue.com

კატეგორია:ჩეხეთის გეოგრაფია
ჩეხეთის ტბების სია

სტატიაში წარმოდგენილია ჩეხეთის ტბების სია.

## სია 
კატეგორია:ჩეხეთის ტბები
ლიბუშე შაფრანკოვა

[მინიატიურა|ლიბუშე შაფრანკოვა, კადრი 1973 წლის ფილმიდან *[სამი კაკალი კონკიასათვის*]]
მინიატიურა|ლიბუშე შაფრანკოვას ავტოგრაფი (2011)
**ლიბუშე შაფრანკოვა** (; დ. 7 ივნისი, 1953, ბრნო, ჩეხოსლოვაკია – გ. 9 ივნისი, 2021) — ჩეხი მსახიობი. იზრდებოდა ქალაქ შლაპანიცეში, ბრნოსთან ახლოს. 1971 წელს დაამთავრა ბრნოს კონსერვატორიის დრამატურგიის განყოფილება. 1972 წელს გაწევრიანდა პრაღის მსახიობთა კლუბში.

თავისი პირველი პირველი როლი ფილმში ლიბუშე შაფრანკოვამ ჩეხი მწერლის ბოჟენა ნემცოვას რომან „ბებიას“ (*Babička*) ეკრანიზაციაში შეასრულა. საერთაშორისო პოპულარობა მოუპოვა მთავარმა, კონკიას როლმა 1973 წლის ზღაპრულ ფილმში „სამი კაკალი კონკიასათვის“. 

ლიბუშე შაფრანკოვა დაქორწინებული იყო ასევე ჩეხ მსახიობ იოზეფ აბრაჰამზე. მათ ერთად ჰყავდათ ერთი ვაჟი. მისი და — მიროსლავა ასევე მსახიობი იყო.

## რესურსები ინტერნეტში 
* ფანების საიტი  
* ლიბუშე შაფრანკოვა 

## სქოლიო
კატეგორია:ჩეხი მსახიობები
კატეგორია:დაბადებული 7 ივნისი
კატეგორია:დაბადებული 1953
კატეგორია:გარდაცვლილი 9 ივნისი
კატეგორია:გარდაცვლილი 2021
ულოფ მელბერგი

**ულოფ მელბერგი** — ყოფილი შვედი ფეხბურთელი და შვედური საფეხბურთო კლუბ „ჰელსინგბორგის“ მიმდინარე მწრთვნელი. მონაწილეობა მიიღო ევროპის ოთხ (2000, 2004, 2008, 2012) ჩემპიონატზე. საკლუბო კარიერის განმავლობაში ასპარეზობდა შემდეგ გუნდებში: ასტონ ვილა, ივენტუსი, ოლიმპიაკოსი, ვილიარეალი და სხვა. ეროვნულ ნაკრებში ჩაატარა 118 მატჩი, სადაც ჯამში გატანილი აქვს 8 გოლი.

## რესურსები ინტერნეტში 
*
*
* ულოფ მელბერგის გოლები 

კატეგორია:შვედი ფეხბურთელები
კატეგორია:დაბადებული 1977
კატეგორია:ასტონ ვილას ფეხბურთელები
კატეგორია:იუვენტუსის ფეხბურთელები
კატეგორია:ვილიარეალის ფეხბურთელები
კატეგორია:კოპენჰაგენის ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
ფინგალის მღვიმე

მინი|250პქ|მღვიმის შესასვლელი
**ფინგალის მღვიმე** () — ზღვის მღვიმე შოტლანდიის კუთვნილ შიდა ჰებრიდის კუნძულების დაუსახლებელ კუნძულ სტაფაზე. მიეკუთვნება ეროვნულ ბუნების ნაკრძალს. კედლები შედგება ბაზალტის ექვსკუთხა სვეტებისგან და სტრუქტურით რითაც ჩრდილოეთ ირლანდიაში მდებარე გიგანტების გზას წააგავს. ორივე შემთხვევაში, გაგრილებულმა ცხელმა ლავამ ექვსკუთხედების ფორმა მიიღო. წარმოქმნილ სვეტებზე შემდეგში ეროზიამ მოახდინა გავლენა.

მისი ზომა და ბუნებრივი თაღის ფორმის სახურავი, ასევე ექოს ტალღებით გამოწვეული შემაძრწუნებელი ხმები, მღვიმეს ბუნებრივი ეკლესიის ატმოსფეროს სძენს. შოტლანდიურ ენაზე მღვიმეს *An Uaimh Bhinn* ჰქვია, რაც „მელოდიურ მღვიმეს“ ნიშნავს.

ინგლისურენოვანი მსოფლიოს ყურადღება მღვიმემ XVIII საუკუნის ნატურალისტის — სერ ჯოსეფ ბანკსის წყალობით მიიპყრო, 1772 წელს. „ფინგალის მღვიმე“ XVIII საუკუნის შოტლანდიელი პოეტისა და ისტორიკოსის — ჯეიმზ მაკფერსონის ეპიკური პოემის ეპონიმური გმირის მიხედვით ეწოდა. ეს ნაწარმოები მაკფერსონის ოსიანურ პოემათა ციკლს მიეკუთვნება, რომლებიც ძველ შოტლანდიურ პოემებს ეყრდნობა. ირლანდიურ მითოლოგიაში, გმირი ფინგალი ფინ მაკ კუმალის სახელითაა ცნობილი და ვარაუდობენ, რომ მაკვერსონმა სახელი „ფინგალი“ ნაწარმოებში შეცდომით გადაიტანა.

მღვიმეს ზღვის მხრიდან ფართო თაღის ფორმის შესასვლელი გააჩნია. მისი მონახულება კრუიზით რამდენიმე ადგილობრივ კომპანიას აქვს ჩართული თავიანთ ტურებში, აპრილიდან სექტემბრამდე.
*სიღრმე — 45 მ; სიმაღლე — 22 მ (National Public Radio)
*სიღრმე — 85 მ; სიმაღლე — 23 მ (Show Caves of the World)

## გალერეა

Staffa Fingal's Cave 14712.JPG|მღვიმის შესასვლელი 2004 წელს
Staffa04.jpg|ბაზალტის სვეტები მღვიმის შიდა მხარეს
Fingals cave Staffa Iona Scotland deepInside.jpg|მღვიმის შესასვლელის ხედი შიგნიდან

## სქოლიო
კატეგორია:მღვიმეები
კატეგორია:შოტლანდიის გეოგრაფია
კატეგორია:მღვიმეები ანბანის მიხედვით
ქანთმაშენი მინერალები

**ქანთმაშენი მინერალები** — ქანის არსებითი მუდმივი შემადგენელი მინერალები. პროცენტული რაოდენობის მიხედვით ქანის შედგენილობაში განირჩევა უმთავრესი ქანთმაშენი მინერალები (ქანის მოცულობის 95%-მდე) და აქცესორული მინერალები. ქანების თითოეულ გენეტურ ჯგუფს ახასიათებს ქანთმაშენი მინერალების გარკვეული ერთობლიობა. მაგმურსა და მეტამორფულ ქანებს სილიკატები (მინდვრის შპატები, პიროქსენები, ამფიბოლები, ქარსები, ოლივინი, ფელდშპატიტები) და კვარცი; დანალექ ქანებს — კარბონატები (კალციტი, დოლომიტი, მაგნეზიტი), სულფატები (თაბაშირი, ანჰიდრიტი), აგრეთვე სილიციუმის, რკინისა და ალუმინის ჟანგეულები და ჰიდროჟანგეულები. 

## ლიტერატურა
* Дир У. А., Хауи Р. А., Зусман Д ж., Породообразующие минералы, пер. с англ., т. 1—5, М., 1965-66; 
* Лодочников В. Н., Главнейшие породообразующие минералы, 5 изд., М., 1974.

კატეგორია:მინერალები
პიკო-და-ბანდეირა

**პიკო-და-ბანდეირა** (; ) — მესამე უმაღლესი მწვერვალი ბრაზილიაში, მდებარეობს ესპირიტუ-სანტუსა და მინას-ჟერაისის შტატების საზღვრის სიახლოვეს. იგი ორივე შტატის უმაღლესი წერტილია. 1950-იან წლებამდე იგი ბრაზილიის უმაღლეს მწვერვალად მიიჩნეოდა, სანამ გამოიკვლევდნენ და გაზომავდნენ ვენესუელის საზღვრის სიახლოვეს მდებარე პიკო-და-ნებლინის მთას. სახელი *პიკო-და-ბანდეირა* „დროშის მწვერვალს“ ნიშნავს და მას შემდეგ დაერქვა, რაც იმპერატორმა პედრუ II-მ მის მწვერვალზე დროშის აღმართვა ბრძანა. 

მთა კაპარაოს ეროვნული პარკის ერთ-ერთი მთავარი ღირსშესანიშნაობაა და მისაღწევია ახლომდებარე ქალაქ ალტუ-კაპარაოდან. ეს ქალაქი და პარკის შესასვლელი მინას-ჟერაისის შტატში მდებარეობს, თვითონ პიკო-და-ბანდეირა კი ესპირიტუ-სანტუს ტერიტორიაზე. 

მწვერვალზე ასვლა საკმაოდ მარტივია და შესაძლებელია ავტომობილითაც.

## რესურსები ინტერნეტში
* Muitas Alto Caparaó - Bloco 1 - TV ALMG
* Minas é Muitas Alto Caparaó - Bloco 2 - TV ALMG
* Foto de Satélite no Google a Serra de Caparaó aparece como uma mancha verde bem delimitada
* Site oficial do Parque Nacional do Caparaó - IBAMA 

კატეგორია:ბრაზილიის მთები
ჩეხეთის პრემიერ-მინისტრი

ეს არის სია ჩეხეთის რესპიბლიკის პრემიერ მინისტრების, პოლიტიკური ოფისი - შეიქმნა 1993 წელს, როდესაც ჩეხოსლოვაკია დაიშალა.

ჩეხეთის რესპუბლიკას აქვს პარლამენტი, ქვეყანას მართავს პრემიერ მინისტრი, ხოლო მთავრობის და სახელმწიფოს მთავარ პერსონად პრეზიდენტი ითვლება. 

ჩეხეთის პირველი პრემიერ მინისტრი იყო ვასლავ კლაუსი, რომელიც ამჯერად პრეზიდენტის პოსტზეა. ახლანდელი პრემიერ მინისტრი არის პეტრ ნეჩასი, რომელიც 2010 წლის 28 ივნისიდან არის დანიშნულ თანამდებობაზე.

## ჩეხეთის პრემიერ-მინისტრების სია 
კატეგორია:ჩეხეთი
ბილუნდი

thumb|300px|
thumb|300px|

**ბილუნდი** — სიდიდით მეორე ქალაქი ბილუნის მუნიციპალიტეტში, სამხრეთ დანიის რეგიონში, 6139 კაციანი მოსახლეობით (2011, 1 იანვარი).

## მიმოხილვა
ბილუნდში მდებარეობს ლეგოს კომპანიის მთავარი ოფისი. ქალაქის გარეუბანში არის ლეგოს ქარხანა რომელიც 2005 წლის მონაცემებით კომპანიის პროდუქტის 90 %-ს აწარმოებს. აქ გაიხსნა პირველი ლეგოლენდი 1964 წელს, რომელსაც ჰქვია ბილუნდის ლეგოლენდი.

ლეგოს ჯგუფთან ერთად მთავარი ოფისი აქ "Sun Air of Scandinavia"-საც აქვს.

## ისტორია
1291 წელს ბილუნდ ასოცირდებოდა გროვის ეკლესიასთან. 1454 წელს პირველად ახსენეს როგორც "Byllundt" (ბილუნდტი). 1510 წელს როგორც "Billund" (ბილუნდი).

1880 წელს ქალაქ ვაილეს და ქალაქ ვარდესკენ მიმავალ გზის პირზე ქალაქში პირველად აშენდა ქარის წისქვილი. 1895 წელს ის დაიწვა მაგრამ 1897 წელს აშენდა ნიდერლანდური სტილით. ამავე 1897 წელს ვაილესა და ბილუნდს შორის დამაკავშირებელი რკინიგზა გაიხსნა. 1914 წელს ის გრინელამდე გაფართოვდა.

1916 წელს ოლე კირკ რკისტიანსენმა, რომელმაც შემდეგში საფუძველი ჩაუყარა ლეგოს კომპანიას, შეისყიდა 1895 წელს დაარსებული ავეჯის კომპანია. მან დააფინანსა ქალაქი რძის პროდუქტების ქარხნის  და სკიოლდბერგის ეკლესიის ასაშენებლად. 1930 წელს კრისტიანსენმა დაიწყო სხვადასხვა პროდუქტის წარმოება, როგორებიცაა: საუთოვებელი მეგიდები, საკეცი კიბეები და მინიატურული ხის სათამაშოები. მისი პირველი სათამაშოები მზადდებოდა მისი სხვა პროდუქტების ნარჩენებისაგან მაგრამ 1932 წელს მან უკვე სათამაშოების სერიული წარმოება დაიწყო. 1934 წელს მის კომპანიას ეწოდა "ლეგო".

1930 წლისთვის ბილუნდის მოსახლეობამ ზრდა დაიწყო. საჭირო გახდა ახალი ნაგებობები. შენდებოდა წყალსადენი სადგურები, გიმნაზიები, სავარჯიშო დარბაზები, ქალაქის მერია. ელექტროსადგურიც კი გადაადგილდა.

მეორე მსოფლიო ომის დროს ნაცისტების მიერ დანიის ოკუპაციის პერიოდში 1942 წელს ხანძრის დროს დაიწვა ძველი ლეგოს ქარხანა, მაგრამ მალევე გაიხსნა ახალი. რკინიგზა გაგრძელდა ლეგოს ქარხანამდე. 1949 წელს ლეგომ დაიწყო პლასტმასის კუბიკების წარმოება.

1950-იან წლებში იმატა სიღარიბემ და რკინიგზა დაიხურა. ქალაქში სიღარიბე მატულობდა. ასეთ მდგომარეობაში შეიქმნა "ბილუნდის თავშესაფრების ასოციაცია", რომელმაც ააშენა სახლები და თავშესაფრები. 1959 წელს ლეგომ ააშენა პარკი ქალაქის ჩრდილოეთით დიდი სათამაშო მოედნით, სათხილამურო პატარა მთით, ხელოვნური ტბით. 1962 წელს გაიხსნა ბილუნდის აეროპორტი როგორც ლეგოს საკუთრება მაგრამ შემდეგში გაიხსნა სხვა ფუნქციებითაც. 1968 წელს გაიხსნა პირველი ლეგოლენდი. ამის შემდეგ ბილუნდი ისევ პოპულარული გახდა.

## დაძმობილებული ქალაქები 
* ჰოჰენუესტადი, გერმანია
* ჰორნსბაი, ახალი სამხრეთ უელსი, ავსტრალია

კატეგორია:დანიის ქალაქები
The Singles (ლედი გაგას ალბომი)

***The Singles*** — ამერიკელი პოპ-მომღერალ ლედი გაგას პირველი ბოქს-სეტი, რომელიც გამოიცა 2010 წლის 8 დეკემბერს. იგი შეიცავს 9 დისკს, საიდანაც 8 დისკი შეიცავს სინგლებს გაგას ალბომებიდან *The Fame* (2008) და *The Fame Monster* (2009), ხოლო მეცხრე დისკი შეიცავს სიმღერებს გაგას პირველი EP ალბომიდან *The Cherrytree Sessions* (2009) და საშობაო პრომო სინგლს Christmas Tree.

სინგლებთან ერთად ბოქს-სეტში შესულებია სიმღერების რემიქსები რომლებიც ეკუთვნით ტრევორ სიმფსონს, Space Cowboy-ს, Guéna LG-ს, Chew Fu-ს, ბიმბო ჯოუნსს, Alphabeat-ს და დეივ აუდეს. ბოქს-სეტი თავდაპირველად გამოიცა შეზღუდული რაოდენობით (5,000 ეგზემპლარი მხოლოდ იაპონიაში), მაგრამ შემდეგ გამოიცა სხვა ქვეყნებში. ალბომის გარეკანი ეკუთვნის ფოტოგრაფ ედი სლიმანს რომელიც გადაღებულია ალბომ *The Fame Monster*-ის ფოტოსესიის დროს.

## სიმღერების სია 
; დისკი 1
# Just Dance (კოლბი ო’დონისთან ერთად) – 4:04
# Just Dance (Trevor Simpson Remix) (კოლბი ო’დონისთან ერთად) – 7:20

; დისკი 2
# Poker Face – 3:58
# Poker Face (LLG vs Guéna LG Radio Remix) – 4:09

; დისკი 3
# Eh, Eh (Nothing Else I Can Say) - 2:55
# Poker Face (Space Cowboy Remix) – 4:53

; დისკი 4
# "LoveGame" – 3:36
# "LoveGame" (Robots to Mars Remix) – 3:12

; დისკი 5
# Paparazzi – 3:28
# Paparazzi (Chew Fu GhettoHouse Radio Fix) – 3:48

; დისკი 6
# Bad Romance (Radio Edit) – 4:22
# Bad Romance (Bimbo Jones Radio Remix) – 4:00

; დისკი 7
# Telephone (ბიონსესთან ერთად) – 3:40
# Telephone (Alphabeat Remix) (ბიონსესთან ერთად) – 4:48

; დისკი 8
# Alejandro (Radio Edit) – 4:00
# Alejandro (Dave Audé Radio Remix) – 3:50

; დისკი 9
# Poker Face (Live at The Cherrytree House Piano & Voice Version) - 3:38
# Just Dance (Live at The Cherrytree House Stripped Down Version) - 2:04
# Eh, Eh (Nothing Else I Can Say) (Electric Piano and Human Beat Box Version) - 3:08
# Christmas Tree (Space Cowboy-სთან ერთად) - 2:22

## ჩარტი 
## გამოცემების ისტორია 
## რესურსები ინტერნეტში 
*
*Lady Gaga - The Singles Amazon.co.jp

## სქოლიო 
კატეგორია:ლედი გაგას კომპილაციური ალბომები
კატეგორია:2010 წლის კომპილაციური ალბომები
კატეგორია:Interscope Records-ის კომპილაციური ალბომები
ზარდქუჰი

**ზარდქუჰი** (სპარს. زردكوه بختياري) — მთა ირანში. ზაგროსის მთიანეთის უმაღლესი წერტილი. სიმაღლე 4550 მ. მდებარეობს ჩახარ-მახალი და ბახთიარის ოსტანის ტერიტორიაზე. მთის კალთებიდან ზღვის დონიდან 2200 მ სიმაღლეზე სათავეს იღებს მდინარე ქარუნი. არის მცირე ზომის მყინვარები. 

## რესურსები ინტერნეტში
* ზარდქუჰი – ინფორმაცია 

კატეგორია:ირანის მთები
ბრაზილიის მთიანეთი

მინი|250პქ|ბრაზილიის ტოპოგრაფიული რუკა
[მინი|250პქ|[პიკო-და-ბანდეირა — ბრაზილიის მთიანეთის უმაღლესი წერტილი]] 
**ბრაზილიის მთიანეთი** ან **ბრაზილიის პლატო** () — ვრცელი გეოგრაფიული რეგიონი, რომელიც მოიცავს ბრაზილიის აღმოსავლეთ, სამხრეთ და ცენტრალური ნაწილების უდიდეს წილს, ქვეყნის ტერიტორიის დაახლოებით ნახევარს, 4 500 000 კმ²-ს. ასევე, ბრაზილიის მოსახლეობის უდიდესი ნაწილი ამ მთიანეთში ან მის გაგრძელება ვიწრო სანაპირო ზოლში სახლობს. 

რეგიონის უმეტესი ნაწილი უძველესი ბაზალტის ლავური ნაკადებისგან შედგება. ამჟამად, როდესაც დრამატული გეოფიზიკური აქტივობები უკვე შორეულ წარსულსაა ჩაბარებული, მთიანეთში არ შეიმჩნევა არანაირი სეისმური და ვულკანური აქტივობა. მის ფორმირებაში დიდი როლი ითამაშა ასევე ეროზიამ, რომელმაც მთების ძირში მოაქცია ვრცელი დანალექი დეპოზიტები. 

ბრაზილიის მთიანეთი დიდი მრავალფეროვნებით გამოირჩევა: რეგიონს შიგნით გამოიყოფა რამდენიმე განსხვავებული ბუნებრივი ზონა, ძალზე განსხვავებული კლიმატური პირობები, ნიადაგის მრავალი ტიპი, მცენარეთა და ცხოველთა ათასობით სახეობა. 

## ძირითადი დაყოფა
ზომისა და მრავალფეროვნების გამო, ბრაზილიის მთიანეთი სამ მთავარ არეალად იყოფა:
*ატლანტიკური პლატო — იშლება ბრაზილიის აღმოსავლეთ სანაპიროს გასწვრივ და მოიცავს რამდენიმე მთის სისტემას. ერთ დროს ის მთლიანად დაფარული იყო ატლანტიკური წვიმის ტყეებით, რომელიც მსოფლიოს ერთ-ერთი უმდიდრესი ბიომრავალფეროვან არეალს წარმოადგენდა; დღეს მისი მხოლოდ 7,3%-ია დარჩენილი. 
*სამხრეთი პლატო — ვრცელდება ქვეყნის სამხრეთ და სამხრეთ-ცენტრალურ შიდა ნაწილებში. შედგება სედიმენტური კლდეებისგან რომლებიც ნაწილობრივ დაფარულია ბაზალტური ლავის ნაკადებით, რაც ნიადაგს ნაყოფიერს ხდის. ამ რეგიონის დიდი ნაწილი ასევე დაფარული იყო ატლანტიკური წვიმის ტყეებით.
*ცენტრალური პლატო — ბრაზილიის ცენტრალურ ნაწილს იკავებს, შედგება დანალექი და კრისტალური ფორმაციებისაგან. ერთ დროს, მისი დაახლოებით 85% დაფარული იყო სერადოს ტიპის სავანის მცენარეულობით, რომელთაგან ხელუხლებელი დღეს მხოლოდ მცირე ნაწილია შემორჩენილი.

## რესურსები ინტერნეტში
* ბრაზილიის მთიანეთი rgo.ru-ზე  
* ბრაზილიის მთიანეთი თანამედროვე გეოგრაფიულ სახელთა ლექსიკონში

კატეგორია:ბრაზილიის მთები
კატეგორია:ბრაზილიის გეოგრაფია
კატეგორია:სამხრეთ ამერიკის გეოგრაფია
ბარტერი

მინი|1874 წლის გაზეთში გამოქვეყნებული ბარტერის სცენა.
**ბარტერი** — განსაზღვრული რაოდენობის საქონლის გაცვლა შესაბამისი ღირებულების საქონელზე, ისეთი დამატებითი გაცვლითი საშუალების გარეშე როგორიცაა ფული. ადამიანები უძველეს დროში უმეტესწილად ამ ხერხს მიმართავდნენ. სასურველი საქონლის შეძენის მიზნით ერთმანეთს საქონელსვე სთავაზობდნენ, ანუ ნატურით ვაჭრობდნენ. ბარტერით ვაჭრობას თან ახლავს გარკვეული უხერხულობები: რთულია გასაცვლელი საქონლის ზუსტი ღირებულების დადგენა; არ არის მოქნილი, ყოველთვის არ ემთხვევა საჭიროება არსებულ პროდუქტს. მაგალითისთვის: მეპურეს ფეხსაცმელი, ხოლო მეწაღეს პური, რომ ერთმანეთში გაეცვალათ და ამ  გზით მიღებული სარგებლით სრულად დაკმაყოფილებულიყვნენ.

## სქოლიო 
კატეგორია:კომერცია
პანამერიკული თამაშები

მინი|250პქ|მონაწილე ქვეყანათა დროშები 2007 წლის თამაშების ოლიმპიურ სოფელთან
[მინი|250პქ|2007 წლის თამაშების გახსნის ცერემონიალი [რიო-დე-ჟანეიროში, მარაკანის სტადიონზე]] 
[მინი|250პქ|ოლიმპიური ცეცხლი [ტეოტიუაკანი|ტეოტიუაკანში ინთება]]
მინი|250პქ|მასპინძელი ქვეყნებისა და ქალაქების რუკა 
მინი|250პქ|დაჯილდოების ცერემონიალი 1987 წლის თამაშებზე 
**პანამერიკული თამაშები** — უმთავრესი სპორტული ღონისძიება ამერიკის კონტინენტზე, რომელიც ამჟამად მხოლოდ ზაფხულის თამაშებს მოიცავს, წარსულში კი ზამთრის სპორტის სახეობებსაც მოიცავდა. სხვადასხვა შეჯიბრებაში მონაწილეობას ათასობით ათლეტი იღებს. პანამერიკული თამაშები მეორე უმსხვილესი მრავალსპორტული ღონისძიებაა ზაფხულის ოლიმპიური თამაშების შემდეგ. შეჯიბრებებში მონაწილებოსა მხოლოდ ამერიკის კონტინენტის ქვეყნები იღებენ და ის ოთხ წელში ერთხელ, ზაფხულის ოლიმპიური თამაშების წინა წელს იმართება. 1990 წელს ასევე ჩატარდა ზამთრის პანამერიკული თამაშები. თამაშები ბოლოს 2011 წელს გვადალახარაში გაიმართა, შემდეგი კი 2015 წელს ტორონტოში ჩატარდება. 2007 წლიდან, მასპინძელი ქალაქი პარალელურად ორგანიზებას უწევს პარაპანამერიკულ თამაშებებს, რომელშიც ერთმანეთს შეზღუდული შესაძლებლობების ადამიანები ეჯიბრებიან. ეს თამაშები პანამერიკული თამაშების დასრულებისთანავე იწყება. თამაშებს ხელმძღვანელობს პანამერიკული სპორტის ორგანიზაცია (PASO), რომლის სტრუქტურაცა და მოქმედებებიც ოლიმპიური ქარტიითაა განსაზღვრული. 

პანამერიკული თამაშების მოძრაობა შედგენა საერთაშორისო სპორტული ფედერაციებისა და ეროვნული ოლიმპიური კომიტეტებისგან, რომლებიც აღიარებულია PASO-ს მიერ; ასევე თითოეული თამაშის საორგანიზაციო კომიტეტისგან. როგორც გადაწყვეტილების მიმღებ ორგანოს, PASO-ს კომპეტენციაში შედის მასპინძელი ქალაქის შერჩევა. მასპინძელი ქალაქი ოლიმპიური ქარტიისა და წესების ფარგლებში პასუხისმგებელია ღონისძიების ორგანიზებასა და დაფინანსებაზე. თამაშების პროგრამას, ასევე იმას, თუ სპორტის რომელი სახეობა შევა მასში, ასევე PASO განსაზღვრავს. თამაშების მიმდინარეობა ასევე მოიცავს მრავალ რიტუალსა და სიმბოლოს, მათ შორის დროშასა და ჩირაღდანს, ისევე როგორც გახსნისა და დახურვის ცერემონიალებს. პანამერიკულ თამაშებში, სპორტის 36 სახეობაში 5 000-მდე სპორტსმენი იღებს მონაწილეობას, სულ 400-მდე ღონისძიებაში. პირველ, მეორე და მესამე ადგილებზე გასულნი შესაბამისად იღებენ ოქროს, ვერცხლისა და ბრინჯაოს მედლებს.

## ჩემპიონატი და მედალისტები 
პანამერიკული თამაშების ყველა დროის მოწინავე ქვეყნების ათეული:

## მასპინძელი ქალაქები
## მონაწილე ქვეყნები
მოცემულია თამაშების მონაწილე 42 ქვეყანა, რომელთა ოლიმპიურ კომიტეტებსაც პანამერიკული სპორტის ორგანიზაცია აღიარებს. 

* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 

## რესურსები ინტერნეტში
* Poster Images from the Pan American Games from 1951 to 1999 
* Guadalajara 2011 Games 
* Toronto 2015 Games 

## სქოლიო
კატეგორია:ოლიმპიური თამაშები
კატეგორია:სპორტული შეჯიბრებები
All Shook Up

„**All Shook Up**“  — სიმღერა, დაწერილი ოტის ბლეკუელის მიერ. იგი პირველად  ელვის პრესლიმ ჩაწერა.

არსებობს სიმღერის ბევრი ვერსია, მათ შორის - პოლ მაკ-კარტნის, შესული ალბომში *Run Devil Run* (1999).

## რესურსები ინტერნეტში 
* პოლ მაკ-კარტნის ოფიციალური საიტი
* Macca Central - ინფორმაცია ალბომებზე, სინგლებზე და სიმღერებზე 

## სქოლიო 
კატეგორია:ელვის პრესლის სიმღერები
კატეგორია:პოლ მაკ-კარტნის სიმღერები
კატეგორია:1957 წლის სიმღერები
კატეგორია:1992 წლის სინგლები
ბოჰემიის სამეფო

**ბოჰემიის სამეფო** (; ; ) — ქვეყანა რომელიც მდებარეობდა ცენტრალურ ევროპაში, ბოჰემიის რეგიონში. დღეისთვის მისი ტერიტორიის უმეტესობა მოქცეულია ჩეხეთის შემადგენლობაში. ბოჰემიის მეფეს ჰქონდა საღვთო რომის იმპერიის იმპერატორის არჩევის უფლება. შემდგომ ის გახდა ავსტრიის იმპერიის ნაწილი და შემდგომ ავსტრია-უნგრეთის იმპერიის ნაწილი. პირველ მსოფლიო ომში ცენტრალური ძალის დამარცხების შემდეგ ბოჰემია გახდა ჩეხოსლოვაკიის რესპუბლიკის ნაწილი.

## იხილეთ აგრეთვე 
* ბოჰემიის მმართველთა სია
* მორავიის მარკა

## ლიტერატურა 
* 
* 
* 

## რესურსები ინტერნეტში 
* Kingdom of Bohemia at Worldstatesmen

კატეგორია:1212 წელს დაარსებული ქვეყნები და ტერიტორიები
კატეგორია:1918 წელს გაუქმებული ქვეყნები და ტერიტორიები
კატეგორია:ბოჰემია
კატეგორია:ჩეხეთის ისტორია
კატეგორია:ყოფილი სლავური სახელმწიფოები
Angel in Disguise (სიმღერა)

**Angel in Disguise**  — ინგლისელი მუსიკოს პოლ მაკ-კარტნისა და რინგო სტარის ერთობლივი სიმღერა. იწერებოდა სტარის ალბომისთვის  *Time Takes Time* (1992), მაგრამ მასში შეტანილი არ იქნა. ოფიციალურად იგი არასოდეს გამოცემულა.

## რესურსები ინტერნეტში 
* პოლ მაკ-კარტნის ოფიციალური საიტი
* Macca Central - ინფორმაცია ალბომებზე, სინგლებზე და სიმღერებზე 

## სქოლიო 
კატეგორია:რინგო სტარის სიმღერები
კატეგორია:პოლ მაკ-კარტნის სიმღერები
კატეგორია:1992 წლის სიმღერები
Always (1925 წლის სიმღერა)

**Always**  —  ირვინ ბერლინის მიერ 1925 წელს დაწერილი სიმღერა. მან იგი თავის მეუღლეს, ელინ მაკ-კეის საქორწინოდ მიუძღვნა.

არსებობს კომპოზიციის მრავალი ცნობილი ვერსია. სხვადასხვა დროს იგი შესრულებული იქნა ფრენკ სინატრას, ბილი ჰოლიდეის, ბილი კორგენის მიერ. პოლ მაკ-კარტნიმ იგი თავის ალბომში Kisses on the Bottom შეიტანა.

## სქოლიო 
კატეგორია:ფრენკ სინატრას სიმღერები
კატეგორია:პოლ მაკ-კარტნის სიმღერები
კატეგორია:1925 წლის სიმღერები
Band on the Run (სიმღერა)

**Band on the Run**  — Wings-ის სიმღერა. შეტანილია ალბომში  Band on the Run. გამოვიდა 1974 წელს. აშშ-ში სინგლის სახით გამოცემული ეს სიმღერა მოხვდა ჩარტის პირველ ადგილზე, ხოლო ბრიტანეთში - მესამეზე.

## რესურსები ინტერნეტში 
* პოლ მაკ-კარტნის ოფიციალური საიტი
* Macca Central - ინფორმაცია ალბომებზე, სინგლებზე და სიმღერებზე 

## სქოლიო 
კატეგორია:Wings-ის სიმღერები
კატეგორია:პოლ მაკ-კარტნის სიმღერები
კატეგორია:1974 წლის სიმღერები
Beautiful Night (სიმღერა)

**Beautiful Night**  — ინგლისელი მუსიკოს პოლ მაკ-კარტნის სიმღერა. შეტანილია ალბომში *Flaming Pie*. გამოვიდა 1997 წლის დეკემბერში, როგორც ალბომის უკანასკნელი სინგლი. ბრიტანეთის ჩარტში ავიდა 25-ე პოზიციაზე.

სიმღერაში უკრავს რინგო სტარი.

## სქოლიო 
კატეგორია:პოლ მაკ-კარტნის სიმღერები
კატეგორია:1996 წლის სიმღერები
კატეგორია:1997 წლის სინგლები
All My Trials

**All My Trials**  — 1950 და 1960-იანი წლების პოპულარული საპროტესტო სიმღერა. ეფუძნება ბაჰამურ სიმღერას, რომელშიც დედა ძილის წინ ბავშვებს ამშვიდებს. სიმღერა სპირიჩუელის ჟანრის კომპოზიციად ითვლება.

All My Trials შესრულებული იქნა მრავალი მუსიკოსის მიერ. ამ ვერსიებს შორის ცნობილია პოლ მაკ-კარტნის მიერ ჩაწერილი ვარიანტი.

## რესურსები ინტერნეტში 
* პოლ მაკ-კარტნის ოფიციალური საიტი
* Macca Central - ინფორმაცია ალბომებზე, სინგლებზე და სიმღერებზე 

## სქოლიო 
კატეგორია:პოლ მაკ-კარტნის სიმღერები
კატეგორია:ამერიკული ხალხური სიმღერები
კატეგორია:1990 წლის სინგლები
Bluebird (სიმღერა)

**Bluebird**  — ინგლისელი მუსიკოს პოლ მაკ-კარტნის და ჯგუფ Wings-ის სიმღერა. შეტანილია ალბომში Band on the Run. გამოვიდა 1974 წელს, B-გვერდის Mrs Vandebilt თანხლებით.

## რესურსები ინტერნეტში 
* პოლ მაკ-კარტნის ოფიციალური საიტი
* Macca Central - ინფორმაცია ალბომებზე, სინგლებზე და სიმღერებზე 

## სქოლიო 
კატეგორია:Wings-ის სიმღერები
კატეგორია:პოლ მაკ-კარტნის სიმღერები
კატეგორია:1974 წლის სიმღერები
Bye Bye Blackbird

''''''  — რეი ჰენდერსონის სიმღერა.  გამოიცა 1926 წელს. პირველად ჩაიწერა ჯინ ოსტინის მიერ.

## ისტორია 
## რესურსები ინტერნეტში 
* რეი ჰენდერსონის შესახებ

## სქოლიო 
კატეგორია:1926 წლის სიმღერები
კატეგორია:პოლ მაკ-კარტნის სიმღერები
Brown Eyed Handsome Man

"**Brown Eyed Handsome Man**"  — ჩაკ ბერის სიმღერა. შეტანილია ალბომში *After School Session*. გამოვიდა 1956 წელს. მისი სახელწოდება ასევე შემდგომში გამოყენებული იქნა ბერის ავტობიოგრაფიის სათაურად .

სიმღერის ერთ-ერთი ვერსია ჩაიწერა პოლ მაკ-კარტნის მიერ, ალბომისთვის *Run Devil Run*.

## სქოლიო 
კატეგორია:ჩაკ ბერის სიმღერები
კატეგორია:პოლ მაკ-კარტნის სიმღერები
კატეგორია:1956 წლის სიმღერები
კატეგორია:ბადი ჰოლის სიმღერები
კატეგორია:ნინა სიმონეს სიმღერები
კატეგორია:ჯონი კეშის სიმღერები
კატეგორია:კარლ პერკინსის სიმღერები
კატეგორია:ჯერი ლი ლუისის სიმღერები
ავსტრიული სილეზია

**ავსტრიული სილეზია** (; ; ), ოფიციალურად **ზემო და ქვემო სილეზიის საგრაფო** () — ბოჰემიის სამეფოსა და ავსტრიის იმპერიის ავტონომიური რეგიონი, ხოლო 1867 წლიდან ცისლეიტანიის ავსტრია-უნგრეთის იმპერიაში. ის დიდ ნაწილად ემთხვევა დღევანდელი ჩეხური სილეზიის ტერიტორიას. ისტორიულად იყო უფრო დიდი სილეზიის რეგიონის ნაწილი.

## ისტორია 
მინი|მარცხნივ|ავსტრიული სილეზიის შემადგენლობა
ავსტრიული სილეზია შუა საუკუნეებში შეადგენდა სილეზიის საჰერცოგოს სამხრეთ-აღმოსავლეთ ნაწილს, რომელიც იყო პიასტების დინასტიის პოლონეთის ნაწილი. XIV საუკუნეში სილეზიის ჰერცოგების უმეტესობა თავს ბოჰემიის ვასალად აღიარებდა.

მას შემდეგ რაც 1526 წელს იაგელონების უკანასკნელი წარმომადგენელი ლუდოვიკ II მოხაჩის ბრძოლაში გარდაიცვალა, სილეზია მემკვიდრეობით ჰაბსბურგების წარმომადგენელმა ფერდინანდ I-მა მიიღო. 1740 წელს ჰაბსბურგების ტახტის ქალის - მარია ტერეზიას ხელში გადასვლის შემდეგ სილეზიაზე პრეტენზია გამოაცხადა პრუსიის მეფე ფრიდრიხ II-მ და წამოიწყო ომი სილეზიისთვის, რომელიც მომავალში უფრო დიდ ავსტრიული მემკვიდრეობისათვის ომში გადაიზარდა. ეს კამპანია 1742 წელს შოტუზიცესთან ბრძოლაში პრუსიის გამარჯვებით დასრულდა, რასაც მოყვა ბრესლაუს და ბერლინის ხელშეკრულებების საფუძველზე სილეზიის გაყოფა.

## დემოგრაფია 
ავსტრიული აღწერის მიხედვით რეგიონში 1910 წელს 756 949 ადამიანი ცხოვრობდა, რომელთა ეთნიკური შემადგენლობა შემდეგი იყო:
* 43 % - გერმანელები
* 31 % - პოლონელები
* 26 % - ჩეხები

## ლიტერატურა 
* Manfred Alexander: *Kleine Geschichte der böhmischen Länder.* Reclam, Ditzingen 2008, ISBN 978-3-15-010655-6 შინაარსი
* Karl Bosl (გამომც.): *Handbuch der Geschichte der böhmischen Länder.* Vier Bde. Hiersemann, Stuttgart 1966—1974, ISBN 978-3-7772-6707-4, ISBN 978-3-7772-7414-0, ISBN 978-3-7772-6827-9 ან ISBN 978-3-7772-7012-8.
* Collegium Carolinum (Institut) (გამომც.): *Biographisches Lexikon zur Geschichte der böhmischen Länder.* ; Oldenbourg, München 1979ff, ISBN 978-3-486-49491-4, ISBN 978-3-486-52551-9 и ISBN 978-3-486-55973-6. შინაარსი 
* Collegium Carolinum (გამომც.): *Ortslexikon der böhmischen Länder.* München/Wien 1983, ISBN 3-486-51761-9.

## რესურსები ინტერნეტში 
* Gesetz- und Verordnungsblatt für das Herzogthum Ober- und Niederschlesien 1850–1920

კატეგორია:1742 წელს დაარსებული ქვეყნები და ტერიტორიები
კატეგორია:1918 წელს გაუქმებული ქვეყნები და ტერიტორიები
კატეგორია:ჩეხეთის ისტორია
კატეგორია:ავსტრიის ისტორია
კატეგორია:ყოფილი სლავური სახელმწიფოები
Adobe Animate

**Adobe Animate** (ყოფილი **Adobe Flash Professional**, **Macromedia Flash** და **FutureSplash Animator**) — მულტიმედიური და ანიმაციისთვის განკუთვნილი პროგრამული უზრუნველყოფა.

Animate შეიძლება გამოიყენებოდეს ვექტორული გამოსახულებების და ანიმაციის შესაქმნელად. მას იყენებენ ან იყენებდნენ სატელევიზიო გადაცემებში, ინტერნეტ-ვიდეოებში, საიტებზე, ვებ-აპლიკაციებში და ვიდეო თამაშებში. პროგრამას აგრეთვე აქვს რასტრული გრაფიკის, ტექსტის, აუდიოს და ვიდეოს ინტეგრირების, ისევე, როგორც ActionScript-ის მხარდაჭერა. პროგრამა გამოიყენება HTML5, WebGL, მასშტაბირებადი ვექტორული გრაფიკის (SVG) ფორმატის ანიმაციის და სპრაიტების, ისევე, როგორც მოძველებული Flash Player-ის (SWF) და Adobe AIR-ის ფორმატების ფაილების შესაქმნელად.

## რესურსები ინტერნეტში
* ოფიციალური საიტი

## სქოლიო
Animate
Ac-Cent-Tchu-Ate the Positive

**Ac-Cent-Tchu-Ate the Positive**  — პოპულარული სიმღერა. დაიწერა ჰაროლდ არლენის მიერ, ჯონი მერსერის ტექსტით. პირველად გამოვიდა 1944 წელს.

სიმღერის საკუთარი ვერსია მრავალმა მუსიკოსმა ჩაწერა, მათ შორის, უკანასკნელ პერიოდში, პოლ მაკ-კარტნიმ, ალბომისთვის Kisses on the Bottom.

## სქოლიო 
კატეგორია:პოლ მაკ-კარტნის სიმღერები
კატეგორია:1944 წლის სიმღერები
C'Mon People

'''C'Mon People'*  — ინგლისელი მუსიკოს პოლ მაკ-კარტნის სიმღერა. შეტანილია ალბომში *Off the Ground*. გამოვიდა სინგლის სახით 1993 წლის 22 თებერვალს. ბრიტანეთის ჩარტში იგი 41-ე პოზიციაზე მოხვდა.

სიმღერა აგრეთვე ჩაიწერა პოლის მიერ, გადაცემაში *Top Of The Pops'' გამოსვლისას. სიმღერის მუსიკალური ვიდეოს ავტორი კევინ გოდლია. მასში პოლი ზის და უკრავს ფორტეპიანოზე, ხოლო მუშები მის ირგვლივ აწყობენ და შლიან დეკორაციებს.

## სიმღერების სია 
;7" სინგლი
# C'Mon People
# I Can't Imagine

;CD სინგლი
# C'mon People
# I Can't Imagine
# Keep Coming Back to Love
# Down to the River

;CD სინგლი
# C'mon People
# Deliverance
# Deliverance (dub mix)

## სქოლიო 
კატეგორია:პოლ მაკ-კარტნის სიმღერები
კატეგორია:1993 წლის სიმღერები
კატეგორია:1993 წლის სინგლები
Biker Like an Icon

**Biker Like an Icon**  — ინგლისელი მუსიკოს პოლ მაკ-კარტნის სიმღერა. შეტანილია ალბომში Off the Ground. გამოვიდა 1993 წელს, 12" სინგლის სახით. სიმღერის მუსიკალური ვიდეო პირველად ნაჩვენები იქნა MTV-ის *First Look*-ის ეთერში.

## სიმღერების სია
;7", CD (ვერსია 1)
# "Biker Like an Icon"
# "Things We Said Today"

;CD (ვერსია 2)
# "Biker Like an Icon"
# "Midnight Special"
# "Things We Said Today"
# "Biker Like an Icon" (საკონცერტო)

## სქოლიო 
კატეგორია:პოლ მაკ-კარტნის სიმღერები
კატეგორია:1993 წლის სიმღერები
კატეგორია:1993 წლის სინგლები
Dance Tonight

„**Dance Tonight**“  — ინგლისელი მუსიკოს პოლ მაკ-კარტნის სიმღერა. იგი შეტანილია ალბომში *Memory Almost Full* და გამოიცა მისი პირველი სინგლის სახით, 2007 წელს. ბრიტანეთში გამოსვლისას მან ჩარტში 34-ე ადგილი დაიკავა. 1 ივლისისთვის იგი 26-ე პოზიციაზე იმყოფებოდა.

## სიმღერების სია
;7"
# „Dance Tonight“

;საერთაშორისო CD
# „Dance Tonight“
# „Nod Your Head“ (სლაი დევიდ შორტის მიქსი)

## სქოლიო 
კატეგორია:პოლ მაკ-კარტნის სიმღერები
კატეგორია:2006 წლის სიმღერები
კატეგორია:2007 წლის სინგლები
Coming Up (სიმღერა)

„**Coming Up**“ — ინგლისელი მუსიკოს პოლ მაკ-კარტნის სიმღერა, შეტანილი მის 1980 წლის ალბომში *McCartney II*. იგი სინგლის სახით 1980 წლის 11 აპრილს გამოიცა. ისევე, როგორც ალბომის სხვა სიმღერები, კომპოზიცია იცავს მინიმალისტურ სტილს. ვოკალები, რომლებიც მასში გამოიყენება, ჩაწერილი იყო ფირზე, რომელიც სხვადასხვა სიჩქარით იქნა გადაწერილი. ყველა ინსტრუმენტზე უკრავს პოლი, ხოლო ვოკალური ჰარმონიები სრულდება ლინდა მაკ-კარტნისთან ერთად.

ჯონ ლენონს მოსწონდა ეს სიმღერა და ამბობდა, რომ მან შთააგონა საკუთარ მასალაზე მუშაობის გაგრძელება.

## საკონცერტო ვერსიები
სიმღერის საკონცერტო ვერსია პირველად შესრულდა გლაზგოში, 1979 წლის 17 დეკემბერს, Wings-ის მიერ. მაკ-კარტნი სიმღერას სოლო კონცერტებზეც ასრულებდა.

## მუსიკალური ვიდეო
"Coming Up" აგრეთვე ცნობილია საკუთარი მუსიკალური ვიდეოთი, რომელშიც პოლი ერთდროულად ათ როლს ასრულებს, ხოლო ლინდა - ორს. "ბენდში", რომელსაც დასარტყმელი საკრავებზე არსებული წარწერის თანახმად "The Plastic Macs" ეწოდება (ლენონის Plastic Ono Band-ის პატივსაცემად) 
მონაწილეობენ პოლის და ლინდას მიერ განსახიერებეული სხვადასხვა მუსიკოსები. 2007 წლის ვიდეო კომპილაციაში *The McCartney Years* შეტანილია ამ ვიდეოს აუდიო კომენტარი, საიდანაც ნათელი ხდება, რომ პოლმა კონკრეტული პიროვნებები განასახიერა: ჰენკ მარვინი (გიტარა, The Shadows), რონ მეილი (კლავიშებიანები, Sparks) და საკუთარი თავი ბიტლომანიის ეპოქაში. ფრედ ბრონსონი იყო ერთ-ერთი მათ შორის, ვინც განიხილა ვიდეო და გამოთქვა ვარაუდი, რომ მასში სხვა პერსონაჟებიც ჩნდებიან (მათ შორის ენდი მაკკეი, ფრენკ ზაპა, მიკ ფლიტვუდი და ნილ იანგი). მაგრამ მაკ-კარტნი ამტკიცებს, რომ სხვა როლები უბრალოდ კომიკური პერსონაჟებია.

ვიდეო პირველად ნაჩვენები იქნა 1980 წლის 17 მაისს,  *Saturday Night Live*-ის ეთერში.

## სიმღერების სია
;7" სინგლი (R 6035)
# "Coming Up" – 3:49
# "Coming Up" (საკონცერტო, გლაზგო) – 3:51
#* პოლ მაკ-კარტნი და Wings
# "Lunch Box/Odd Sox" – 3:54
#* პოლ მაკ-კარტნი და Wings

## სქოლიო
კატეგორია:პოლ მაკ-კარტნის სიმღერები
კატეგორია:1979 წლის სიმღერები
კატეგორია:1980 წლის სინგლები
Ever Present Past

„**Ever Present Past**“  — ინგლისელი მუსიკოს პოლ მაკ-კარტნის სიმღერა. იგი შეტანილია ალბომში *Memory Almost Full* და გამოიცა მისი მესამე სინგლის სახით, 2007 წლის 5 ნოემბერს (აშშ-ში იგი მანამდე, 15 მაისს გამოვიდა). ბრიტანეთის ჩარტში სიმღერამ #85 პოზიცია დაიკავა.

სიმღერაში მაკ-კარტნი ყველა ინსტრუმენტზე უკრავს

## სიმღერების სია
;ბრიტანეთი, 7" (723 0621)
# "Ever Present Past" - 2:59
# "House of Wax" (საკონცერტო) - 5:18
#* ჩაწერილია Amoeba Music-ში, ლოს-ანჯელესი, 27 ივნისი 2007
;ბრიტანეთი, CD (723 0620)
# "Ever Present Past" - 2:59
# "Only Mama Knows" (საკონცერტო) - 3:49
#* ჩაწერილია Amoeba Music-ში, ლოს-ანჯელესი, 27 ივნისი 2007
# "Dance Tonight" (საკონცერტო) - 3:15
#* ჩაწერილია Amoeba Music-ში, ლოს-ანჯელესი, 27 ივნისი 2007
;iTunes ჩამონატვირთი
# "Ever Present Past" - 2:57
# "Only Mama Knows" (საკონცერტო) - 3:45
#* ჩაწერილია Amoeba Music-ში, ლოს-ანჯელესი, 27 ივნისი 2007
# "That Was Me" (საკონცერტო) - 3:05
#* ჩაწერილია Amoeba Music-ში, ლოს-ანჯელესი, 27 ივნისი 2007

## სქოლიო 
კატეგორია:პოლ მაკ-კარტნის სიმღერები
კატეგორია:2007 წლის სინგლები
From a Lover to a Friend

„**From a Lover to a Friend**“  — ინგლისელი მუსიკოს პოლ მაკ-კარტნის სიმღერა. შეტანილია ალბომში *Driving Rain*. გამოვიდა 2001 წელს, ალბომის პირველი სინგლის სახით. ბრიტანეთში სიმღერა ჩარტის #45 პოზიციამდე ავიდა.  კანადაში იგი #6 იყო.

## სიმღერების სია
; 7" სინგლი
#"From a Lover to a Friend"&nbsp;– 3:48
#"Riding Into Jaipur"&nbsp;– 4:08

; CD სინგლი
#"From a Lover to a Friend"–&nbsp; 3:49
#"From a Lover to a Friend" (დევიდ კენის რემიქსი 1)&nbsp;– 3:44
#"From a Lover to a Friend" (დევიდ კენის რემიქსი 2)&nbsp;– 5:27

;აუდიოკასეტა
#"From a Lover to a Friend"&nbsp;– 3:48
#"Riding Into Jaipur"&nbsp;– 4:08
#"From a Lover to a Friend" (დევიდ კენის რემიქსი 2)&nbsp;– 5:27

## სქოლიო 
კატეგორია:პოლ მაკ-კარტნის სიმღერები
კატეგორია:2001 წლის სიმღერები
კატეგორია:2001 წლის სინგლები
Every Night (სიმღერა)

„**Every Night**“ —  პოლ მაკ-კარტნის სიმღერა, რომელიც შეტანილია მის 1970 წლის ალბომში *McCartney*. იგი დაიწერა საბერძნეთში. მაკ-კარტნის მიერ სიმღერა ცოცხლად პირველად ლივერპულში, 1979 წლის 23 ნოემბერს შესრულდა.

## ჩაწერა 
მაკ-კარტნის მიერ სიმღერა პირველად წარდგენილი იქნა The Beatles-ის ხმისჩამწერი სესიების Get Back/Let It Be პერიოდში. ჯგუფი სიმღერის ჩაწერას 1969 წლის 21 და 24 იანვარს ცდილობდა (ჯონ ლენონი მას სლაიდ-გიტარაზე ასრულებდა.

მაკ-კარტნი ამ სიმღერაში მღერის და უკრავს აკუსტიკურ გიტარაზე, ბასზე და დასარტყმელ საკრავებზე.  ლინდა, მისი მეუღლე ასრულებს woo woo-ხმებს.

## სხვა ვერსიები 
„Every Night“ აგრეთვე შეტანილია ალბომებში
* *Unplugged (The Official Bootleg)*
* საკონცერტო ალბომები *Concerts for the People of Kampuchea* (1981), *Back in the U.S.* (2002) და *Back in the World* (2003)
* კრებული*Wingspan: Hits and History* (2001)

## პერსონალი
* პოლ მაკ-კარტნი – წამყვანი ვოკალი, გიტარა, ბას-გიტარა, დასარტყმელი საკრავები

## სქოლიო 
კატეგორია:1970 წლის სიმღერები
კატეგორია:პოლ მაკ-კარტნის სიმღერები
Heart of the Country (სიმღერა)

„**Heart of the Country**“ — ინგლისელი მუსიკოს პოლ მაკ-კარტნის სიმღერა ალბომიდან *Ram*. იგი გამოვიდა სინგლზე "The Back Seat of My Car" 1971 წლის 13 აგვისტოს.

სიმღერა წარმოიშვა მარტივი აკუსტიკური მელოდიისგან, მისამღერში ბას-გიტარის მძიმე ჟღერადობით. მასში ასახულია პოლის დაინტერესება შოტლანდიური ბუნებით, რაც მოჰყვა The Beatles-ის პრობლემებისგან გაქცევას.

## სქოლიო
კატეგორია:პოლ მაკ-კარტნის სიმღერები
კატეგორია:1970 წლის სიმღერები
კატეგორია:1971 წლის სინგლები